钦定古今图书集成/方舆汇编/职方典/第1483卷 > 《通志》
## 钦定古今图书集成/方舆汇编/职方典/第1483卷 > 《通志》

楚雄县土县丞

自汉、唐、宋、元，杨氏世守此土。元末，杨允廉为县丞，传杨益。明初归附，授世职，从征麓川及缅有功。沿至杨绍先传弘道，“弘道” 传宗儒，宗儒传春盛。

皇清平滇，春盛投诚，仍授世职。子秀袭。秀死，今，杨世

勋现袭

定远县土主簿

李氏先世为定远土知县。元末，李禄久以军功授总兵，仍掌本县印务。明初，归顺有功，赐敕仍授知县。传李苴，奉敕改授本县土主簿。沿至李文传国用，国用传玉，玉传世卿。

皇清平滇，世卿投诚，仍授世职。顺治十八年，世卿故。

子李濬于康熙四年十二月内奉文承袭。濬死，弟李济袭。今李得晟现袭。

广通县回蹬关土巡检

明洪武十七年，杨保归顺，随征有功，授土巡检。沿至杨光宠，光宠传懋勋，《懋勋》传忠祚，《忠祚》传忠荩。

皇清平滇，忠荩投诚，仍授世职。康熙八年，忠荩病故。

子杨宗，于九年七月内奉文承袭。

沙矣旧土巡检

明洪武十五年，苏诚充里井灶长，解盐入省，投见沐西平，授把总。二十八年，武定贼者歹劫课，诚率乡兵斩者歹，奏授巡检。沿至苏，作《得传》登，《登传》、起鸾，《起鸾传鉴》。

皇清平滇，鉴投诚，仍授世职。子“苏承宗袭。”

广通县土主簿

明初段时可归附，除授前职，沿至段佳荫。

皇清平滇，佳荫投诚，与堂弟佳琳纳颂，未题职，除。

定远县土县丞

明洪武十六年，蛮长刁思良叛。阿鲁捐助粮饷，奋勇效谋，擒获思良，沐西平，奏授土县丞。沿至阿天明传廷相，《廷相》传应鶤，《应鶤传》《志经》。

《皇清平滇志》经投诚，仍授世职。康熙五年，志经故子。

阿世忠于八年六月内奉文承袭。世忠故，弟世勋袭；“世勋” 故，子阿抱琛候袭。

镇南州土同知

元末，段良为金齿路佥事。明洪武十五年效顺，授土州同。万历间沿至段钦传承祖，承祖传明柱，明柱传光先，光先传光赞。

皇清平滇，光赞投诚，仍授世职。

土州判

元末，陈均祥为威楚路土官。明洪武十五年，效顺宣力，十六年授土州判，三十五年入觐。永乐七年再入觐，赐诰命。万历间，沿至陈国试传景勋，景勋传梦桂，梦桂传膳科，膳科传昌虞。

皇清平滇，昌虞投诚，仍授世职

镇南关土巡检

明洪武初，杨堂征南有功，授土巡检。沿至《杨世惠，传》班，班传继祖。

皇清平滇，继祖投诚，仍授世职。子可乔，候袭。

阿雄关土巡检

明洪武间，者伯随征有功，授土巡检。沿至者利：仁传璧峰，《璧峰》传祚，祚传文，文传光祖。

皇清平滇，光祖投诚，仍授世职。

镇南州英武关土官

明洪武二十三年，张禾归顺。从征有功，授土巡检。沿至张九思传斗，斗传世荫，荫传世俊。

皇清平滇，世俊投诚，仍授世职。康熙二年，俊年老，请

以子爵承袭。今已革除。

沙桥驿土官

明洪武初，杨子均归顺。从征有功，授土驿丞。沿至《杨仪传》绍宗，绍宗传韬。

皇清平滇，韬投诚，仍授世职，今革除。

琅井土舍

其先李普政，明初归附，授琅井土官巡捕。沿至李化、定远县，又有把事王氏、黑盐井土官樊氏、杨氏，今俱革除。

僰种

男子以帕为冠，妇女出，辄以帕覆顶面，别有乡语。居室器用与汉人同。性颇淳勤稼穑，有为商贾者。自元迄今，间有举贡生员辈出。

猓猡

有白、有黑。白，狡而黑朴。山居田少食荞，缠头跣足。妇人辫发，用布裹头。不分男女，俱被羊皮。嫁女与皮一片，绳一根为背负之具，或用笋壳为帽，衣领以海蚆饰之。织麻布、绩麻线市卖之。星回节，列炬吹笙，趺坐以歌和之。饮酒为乐。其祝以铃，其占以蚆钱草签或鸡羊骨为之。相见亦有尊卑上下之礼。交易用木刻记，数见汉人辄避。性畏鬼，亲死既葬，遇有疾，即谓父母作祟，开冢取骨而视之，以验吉凶。

罗武

“状类猓猡，犷诈好讼。有书字，女不著裤，系桶裙，衣不开胸襟，从首领而挂之。” 又《广通县志》云：“畏痘疹，村邻有出者，即移远去。妇辫发数道，围绕缠头，耳坠铜环，形如铃，有下坠及肩者。” 又《定远县志》云：“其性愚朴，居山中，住草房，种苦荞杂粮而食之。男子缠头跣足，女人织毛布为衣，裹头用布，下缀缨花，腰著桶裙，手绾铜镯” ，居家亦知有礼。

摆彝

性畏暑而喜寒，近水为居，冬入水浴，另有“书” 字，或漆其齿，或漆其身。

猓黑

居深箐，择丛篁蔽日处，结茅而居。遇有死者，不殓不葬，停尸而去，另择居焉。

和泥

男妇善彝歌：男子剪发齐眉，衣不掩胫；妇人辫发，饰以海贝、红绒、青绿烧珠为缨络，垂于头额。桶裙无襞；女子以红、黑布相间，缀于裙之左右。既适人，则以藤丝圈束膝下。婚姻，男以水泼、女足为定。饮酒，以一人吹芦笙为首，男女牵手周旋跳舞为乐。死者，葬以鸡，雌雄各一，殉之摩察。

黑爨之别种也。蛮音“鴂舌” 形貌麤黑。男女以青白布裹头。不知盥栉。其性遇强则畏，遇弱则凌。《扯苏》

性强悍多为野贼

蒲蛮

山居火种，妇人织火麻布为生。。